S Obere Rhiidoor isch grad am Rhii am Aafang vo dr Riehedoorstrooss gstande, e chli rhiiab vom Bulverdurm. Es het e Pultdach gha, wo gege d Stadt zue abgfallen isch, und e Zinnechranz wie dr Bulverdurm näbedra. Zwüsche dene beide Dürm het s sit de Armagnakechrieg (1444) e Wehrgang gee, wo bis zur Kartause gloffen isch. Em Durm si Vorbau isch 1843 abbroche worde. Wo mä dr Oberi Rhiiwäg, wo 1823 baut worden isch, erneueret het, isch s Door abgrisse worde, wohrschiinlig im 1858i.